La Liga 2002/2003.
La Liga 2002/2003. je bila 72. sezona nogometnog nacionalnog prvenstva Španije. Sezona je počela 31. augusta 2002. a završila 22. juna 2003. U sezoni je učestvovalo 20 ekipa. Nakon završenog prvenstva Real Madrid je 29. put u svojoj historiji osvojio prvenstvo sa dva poena više od drugoplasiranog Real Sociedada. Recreativo de Huelva, Alavés i Rayo Vallecano su na kraju sezone ispali iz lige. U cjelokupnoj sezoni je ukupno odigrano 380 utakmica te postignuto 1.016 golova što je iznosilo 2.67 datih golova po utakmici. Najefikasnija ekipa lige je bio Real Madrid. Roy Makaay, nogometaš Deportivo La Coruñe je bio najbolji strijelac lige sa 29 postignutih golova.